open-index/open-wikipedia-markdown huggingface dataset:
Peräkunta

**Peräkunta** on Sastamalan Suodenniemen pohjoisosassa sijaitseva kylä. Idässä se rajoittuu Hämeenkyröön, pohjoisessa Ikaaliseen, lännessä Pyykoskenmaan kylään ja etelässä Sävin ja Lahdenperän kyliin. Peräkunnan ja Pyykoskenmaan yhteisessä pohjoisimmassa pisteessä Kivipyykkivuorella sijaitsee sekä Suodenniemen että Sastamalan pohjoisin rajamerkki. Peräkunnan raja Ikaalisiin ja Hämeenkyröön päin on osa vanhaa paikallisella vedenjakajalla kulkevaa vanhan Sastamalan ja Hämeenkyrön pitäjien välistä rajalinjaa. 

Suodenniemeltä Ikaalisiin kulkeva Kilvakkalantie (yhdystie 2594) kulkee Peräkunnan kylän läpi. Myös Suodenniemeltä Kankaanpäähän kulkeva Kankaanpääntie (yhdystie 13083) kulkee lyhyen matkan Peräkunnan lounaisosassa. Peräkunnasta on matkaa Ikaalisten keskustaan noin 25 km, Sastamalan keskustaan noin 50 kilometriä ja Tampereelle ja Poriin noin 75 kilometriä.

## Peräkunnan historiaa

Peräkunnan alue oli pitkään vailla vakituista asutusta ollut erämaa-alue, jota Rautaveden rannoilla asuneet eränkävijät käyttivät nautinta-alueena. Kylän alueella on edelleen joitakin eränkäyntiin liittyviä paikannimiä, kuten Majavesi-nimisen järven nimi. Sen ajatellaan viittavan eränkävijöiden suojakseen tai tarvikkeiden säilyttämistä varten rakentamaan majaan.

Historiallisena aikana Peräkunnan kylän alue kuului laajaan Märkätaipaleen kylään ja se lienee ollut osa Sävijärven rannalla sijaitsevan Isosävin talon keskiaikaista erävaltausta.  Vakinainen asutus Peräkuntaan levisi kruunun asutustoiminnan myötä 1700- ja 1800-luvuilla. 

Suomen sodan aikana Peräkunnan pohjoispuolella Ikaalisissa tapahtui ns. Koirikuononahteen rahakuljetusryöstö, jossa alueen asukkaista muodostunut miesjoukko ryösti venäläisen palkkarahoja kuljettaneen kuriirin. Seuranneet kostotoimet ulottuivat myös Peräkuntaan, jossa venäläiset yrittivät polttaa Mustajärven talon. Yritys ei onnistunut, koska asukkaiden onnistui sammuttaa alkamassa ollut palo. 

Kun Märkätaipale 1800-luvun puolivälin jälkeen jaettiin pienemmiksi kyliksi, muodostettiin Peräkunnan kylä seuraavista Märkätaipaleen taloista: Ylikalhunmaa (vanha RNo 8, uusi RNo 5), Isomustajärvi (vanha RNo 9, uusi RNo 4), Vähämustajärvi (vanha RNo 10, uusi RNo 3), Alakalhunmaa (vanha RNo 12, uusi RNo 6), Kalliokoski (vanha RNo 17, uusi RNo 2) ja Korkiakoski (vanha RNo 18, uusi RNo 1). 

## Peräkunta tänään

Peräkunnan asukasluku on vähitellen pienentynyt muun harvaanasutun maaseudun tavoin. Alueella harjoitetaan kuitenkin edelleen maa- ja karjataloutta. Myös kesäasutusta on jonkin verran, etenkin kylän alueella sijaitsevan Majaveden rannoilla.

## Lähteet

## Aiheesta muualla

Peräkuntaa koskevia aineistoja Suodenniemen Topoteekissa
Einar Skálaglamm

**Einar Skálaglamm** (900-luvun jälkipuoli) oli islantilainen runoilija, Helgen poika. Hän oleskeli Haakon jaarlin hovissa ja hukkui matkalla Islantiin. Hän on Haakonin kunniaksi sepittänyt kuuluisan "Vellekla" ('kullanpuute') -nimisen runon, joka on huomattava sekä esteettisessä että historiallisessa suhteessa.

## Lähteet
Elyes Fakhfakh

**Elyes Fakhfakh** (, s. 1972) on tunisialainen poliitikko ja entinen Tunisian pääministeri.

## Opinnot
Fakhfakh on opiskellut insinööriksi Sfaxissa sijaitsevassa kansallisessa insinöörikoulussa. Hän jatkoi opintoja Ranskan Lyonissa olevassa Institut national des sciences appliquées de Lyonissa, mistä hän valmistui tekniikan maisteriksi. Tämän jälkeen hän opiskeli Évry-Val-d’Essonnen yliopistossa valmistuen kauppatieteiden maisteriksi.

## Työhistoria
Fakhfakh työskenteli projektipäällikkönä ranskalaisessa kumialan yrityksessä Hutchinsonissa, joka on energiayhtiö Totalin tytäryhtiö. Hänen johdollaan yrityksen 45 tehdasta onnistuivat leikkaamaan tuotantokustannuksiaan. Myöhemmin hänestä tuli yrityksen Puolassa sijaitsevan sivuliikkeen projektipäällikkö. Fakhfakh palasi Tunisiaan vuonna 2006, ja aloitti toimitusjohtajan työt autonosiin erikoistuneessa yrityksessä. Kun yrityksen osti espanjalainen yritys, hänestä tuli Caveo Automotive Groupin toimitusjohtaja. Tässä tehtävässä hän toimi vuoteen 2011 saakka.

## Poliittinen toiminta
Vuonna 2011 tapahtunut Tunisian vallankumous muutti tunisialaista poliittista kenttää. Poliittinen osallistuminen lisääntyi ja ihmiset muodostivat poliittisia ryhmiä ja puolueita ensimmäistä kertaa. Myös Fakhfakhin poliittinen mielenkiinto lisääntyi. Hän liittyi sosiaalidemokraattiseen puolueeseen Ettakatoliin.

Vuonna 2011 Hamadi Jebalin islamistiseen hallitukseen hänet nimitettiin matkailuministeriksi. Joulukuussa 2012 hänelle sai johdettavaksi toisenkin ministeriö, kun hänestä tuli valtiovarainministeri. Hän johti näitä kahta ministeriötä maaliskuuhun 2013 saakka, jolloin hän aloitti Ali Laarayedhin islamistisen hallituksen valtiovarainministerinä. Ali Larayedhin hallitus luopui tehtävästään 29. tammikuuta 2014, jolloin myös Fakhfakhin ministeriura päättyi.

Fakhfakh osallistui vuoden 2019 presidentinvaaleihin Ettakatolin ehdokkaana. Hän sai ensimmäisellä kierroksella vain 11&nbsp;532 ääntä, joka oli 0,34 prosenttia annetuista äänistä. Vaaleissa Tunisian presidentiksi valittiin Kais Saied.

6. lokakuuta 2019 pidetyissä parlamenttivaaleissa maan suurin puolue, maltillinen islamistinen Ennahda, sai vain neljänneksen parlamenttipaikoista. Se nimitti Habib Jemlin pääministeriksi marraskuussa 2019, mutta Jemlin ehdottama hallitus ei saanut parlamentin tukea kun se hävisi luottamusäänestyksen 10. tammikuuta 2020. Tämä tarkoitti sitä, että presidentti Kais Saiedillä oli oikeus määrätä oma pääministeriehdokas yrittämään hallituksen muodostamista. Tähän tehtävään hän valitsi Elyes Fakhfakhin, josta tuli Tunisian pääministeri 27. helmikuuta 2020.

Elyes Fakhfakh erosi pääministerin tehtävästä vain viisi kuukautta nimittämisensä jälkeen. Syynä erolle oli kärjistynyt tilanne Fakhfakhin johtaman koalitiohallituksen ja oppositiossa olevan islamistisen Ennahda-puolueen kanssa, jonka johtajan Rached Ghannouchin eroamista hallitus vaati. Tunisian presidentti Kais Saied nimitti uudeksi pääministeriksi sisäministeri Hichem Mechichin.

## Lähteet

## Aiheesta muualla
Liushouying

**Liushouying** () on suurkunta Funingin kaupunkipiirissä, Qinhuangdaon prefektuuritason kaupungissa, Hebein maakunnassa Kiinassa.

Postinumero on 066&nbsp;300 ja pinta-ala 89,7 neliökilometriä. Väkiluku 2017 oli 49&nbsp;258.

## Lähteet

* 留守营镇
Mineo

**Mineo** on kunta Sisilian kaakkoisosassa Italiassa. Harvaanasutulla vuoristoseudulla sijaitseva Mineo kuuluu Catanian metropolialueeseen, linnuntie-etäisyys Cataniasta on noin 45 kilometriä lounaaseen.

## Historia
Mineon historia alkaa 400-luvulta ennen ajanlaskun alkua. Ennen roomalaisten tuloa aluetta asuttivat sikulit ja helleenit. Arabit rakensivat paikkakunnalle linnoituksen keskiajan alussa. Maanjäristyksistä aikakirjoihin on jäänyt etenkin vuoden 1693 tuhoisa järistys.

Mineon kirkkoja ovat muun muassa Chiesa di Santa Maria Maggiore, joka oli alkuaan pakanallinen temppeli ja joka kristinuskon myötä omistettiin pyhälle neitsyelle. Chiesa di Sant'Agrippinan historia alkaa vuodesta 263, ja se on saattanut toimia moskeijana arabien valtakaudella. Myös Chiesa di Santa Maria Maggioren historia ulottuu 200-luvulle. Chiesa della Madonna di Odigitria perustettiin bysanttilaisella aikakaudella, joka ajoittuu Rooman valtakunnan luhistumisen ja arabien valtakauden väliin.

Mineon kuuluisuuksia ovat runoilija Paolo Maura (1638–1711) ja kirjailija Luigi Capuana (1839–1915).

## Talous
Mineon talouselämä perustuu pitkälti pienteollisuuteen, maatalouteen ja käsityöläisyyteen.

## Lähteet
Yuguan

**Yuguan** () on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.

Postinumero on 066 303 ja pinta-ala 135,04 neliökilometriä. Väkiluku 2017 oli 35 798.

## Lähteet

* 榆关镇
Funing

**Funing** () on kaupunkipiiri Qinhuangdaon prefektuuritason kaupungissa, joka on Hebein maakunnassa Kiinassa.

Kaupunkipiirin hallinnossa on kaksi alipiiriä, viisi suurkuntaa ja kaksi maalaiskuntaa.

Alipiirit:

* Licheng (骊城街道) ja Nandaihe (南戴河街道)

Suurkunnat:

* Funing (抚宁镇), Liushouying (留守营镇), Yuguan (榆关镇), Taiying (台营镇) ja Daxinzhai (大新寨镇)

Maalaiskunnat:

* Chapeng (茶棚乡), Shenhe (深河乡)
Journal.fi

**Journal.fi** on tiedelehtien toimittamiseen ja julkaisemiseen tarkoitettu palvelu, jota ylläpitää Tieteellisten seurain valtuuskunta. Sivustolla on tällä hetkellä avoimesti saatavilla noin 130 suomalaista tieteellistä lehteä ja vuosikirjaa.

Journal.fi on suunniteltu vastaamaan kirjoittajien, lukijoiden, julkaisijoiden ja rahoittajien tarpeita nykyaikaisessa verkkojulkaisemisessa. Palvelu käyttää Open Journal Systems 3.2 -ohjelmistoa.

## Lähteet
Taiying

**Taiying** () on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.

Pinta-ala on 158,64 neliökilometriä. Väkiluku vuonna 2017 oli 41 623.

## Lähteet

* 台营镇
George Ratcliffe Woodward

**George Ratcliffe Woodward** (27. joulukuuta 1848 – 3. maaliskuuta 1934) oli englantilainen anglikaaninen pappi ja virsirunoilija.

## Elämänvaiheet ja työ

Woodward opiskeli Cambridgen yliopiston Caius Collegessa, ja hänet vihittiin papiksi 1874. Hän toimi pappina Lontoossa, Norfolkissa ja Suffolkissa. Hän oli kielellisesti lahjakas ja taitava kääntämään tekstejä kreikan, latinan ja saksan kielistä englantiin. Hänen mukaansa käännösten tulisi toistaa laulujen alkuperäinen rakenne ja runomitta. Sen tuloksena monet hänen kääntämänsä laulut olivat vaikeita laulaa, mutta ne ovat olleet lähteenä myöhemmin, kun seurakuntalaulua on uudistettu. Woodward kirjoitti pääasiassa uskonnollisia runoja sekä käänsi niitä. Hän kirjoitti runonsa siten, että ne sopisivat vanhoihin, perinteisiin renessanssiajan sävelmiin. 

Hän osasi useita kieliä ja käänsi monia kreikan-, latinan- ja saksankielisiä lauluja englanniksi. Mutta Woodwardin käännösteoria oli jäykkä – hän katsoi, että käännöksen tulisi toistaa alkuperäisen mittari- ja riimirakenne sekä sen sisältö. Tämä käytäntö ei aina tuottanut helposti laulettavia lauluja; hänen käännöksiään onkin myöhemmin muokattu ja käytetty lähteenä, kun seurakuntalaulua on uudistettu.

Vuonna 1910 Woodward julkaisi Piae Cantiones lauluja englanninkielisinä *Piae Cantiones: A Collection of Church & School Song, chiefly Ancient Swedish, originally published in A.D. 1582 by Theodoric Petri of Nyland.* Muita hänen julkaisemiaan kokoelmia olivat mm. *Songs of Sy­on* (1904, 1910), *An Ital­i­an Ca­rol Book* (1920)  ja *Camridge Carol book*, jossa julkaistiin mm. joululaulu *Ding Dong Merrily on High.*

Hänen tunnetuin laulunsa on joululaulu ”Shepards in the field abiding”, joka ilmestyi kokoelmassa "Sogs of Syon", sen kolmannessa laitoksessa 1908. Se on parafraasi Sarumin luostarista, Salisburystä kotoisin olevaan antifoniin ”Quem vidistis pastores dicite” (Kertokaa, paimenet, mitä te olette nähneet). Antifonin neljä riviä olivat muuttuneet nelisäkeistöiseksi runoksi, jonka säkeistöt päättyivät "Gloria in exelsis" ylistykseen. Woodwardin teksti on antifonin tavoin dialogia. Laulun sävelmä  on ranskalainen "Les anges dans nos campagnes" sävelmä. Woodwardin teksti on suomeksi Ruotsin kirkon virsikirjassa, virsi 429 ”Mitä saitte kuulla, nähdä” Niilo Rauhalan 1996 suomentamana.

Sävelmä, jolla virttä lauletaan, tunnetaan Suomessa joululaulun ”Suloäänet enkelten” eli ”Kuului laulu enkelten” sävelmänä.

## Lähteet
Ciekoty

**Ciekoty** on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 14 kilometrin päässä Świętokrzyskien voivodikunnan pääkaupungista Kielcestä ja kuuden kilometrin päässä Masłówin kunnan hallintokeskuksesta Masłówista. Ciekotyn kylässä asui vuoden 2011 väestönlaskennan mukaan 510 asukasta.

## Lähteet

## Aiheesta muualla
Ameliówka

**Ameliówka** on kylä Masłówin kunnassa Kielcen piirikunnassa, Świętokrzyskien voivodikunnassa Puolassa. Sen korkeus merenpinnasta on 270 metriä.
Beidaihe

**Beidaihe** (kiinan yksinkertaistettu: 北戴河区; perinteinen: 北戴河區; pinyin: Běidàihé Qū*)* on kaupunkipiiri Qinhuangdaon prefektuuritason kaupungissa joka on Hebein maakunnassa Kiinassa. Se on suosittu rantakohde.

Kaupunkipiirin hallinnossa on kaksi alipiiriä ja kolme suurkuntaa.

Alipiirit:

* Xishan (西山街道), Dongshan (东山街道)

Suurkunnat:

* Haibin (海滨镇), Daihe (戴河镇), Niutouya (牛头崖镇)
Shanhaiguan

**Shanhaiguan** (kiinan yksinkertaistettu: 山海关区; perinteinen: 山海關區; pinyin: Shānhǎiguān Qū*)* on kaupunkipiiri Qinhuangdaon prefektuuritason kaupungissa joka on Hebein maakunnassa Kiinassa.

Kaupunkipiirin hallinnossa on viisi alipiiriä, kolme suurkuntaa ja yksi maalaiskunta.

Alipiirit:

* Nanguan (南关街道)
* Dongjie (东街街道)
* Xijie (西街街道)
* Lunan (路南街道)
* Chuanchang Road (船厂路街道)

Suurkunnat:

* Diyiguan (第一关镇)
* Shihe (石河镇)
* Mengjiang (孟姜镇)

Maalaiskunta:

* Bohai (渤海乡)
Kiwity

**Kiwity** on kunta Lidzbarkin piirikunnassa Warmia-Masurian voivodikunnassa Puolassa. Sen hallintokeskus on Kiwityn kylä.

Vuoden 2019 arvion mukaan Kiwityn asukasluku oli 3&nbsp;286. Kunnan pinta-ala on 145 neliökilometriä.

Kiwityn kunnan kylät ovat Bartniki, Czarny Kierz, Kiersnowo, Kierwiny, Kiwity, Klejdyty, Klutajny, Kobiela, Konity, Krekole, Napraty, Połapin, Rokitnik, Samolubie, Tolniki Wielkie ja Żegoty.

## Lähteet

## Aiheesta muualla
Haigang

**Haigang** (; pinyin: Hǎigǎng*)* on kaupunkipiiri Qinhuangdaon prefektuuritason kaupungissa, joka on Hebein maakunnassa Kiinassa.

Kaupunkipiirin hallinnossa on 13 alipiiriä ja kahdeksan suurkuntaa.

Alipiirit:

* Wenhua Lu (文化路街道)
* Haibin Lu (海滨路街道)
* Beihuan Lu (北环路街道)
* Jianshe Dajie (建设大街街道)
* Hedong (河东街道)
* Xigang Lu (西港路街道)
* Yanshan Dajie (燕山大街街道)
* Gangcheng Dajie (港城大街街道)
* Donghuan Lu (东环路街道)
* Baitaling (白塔岭街道)
* Zhujiang Dao (珠江道街道)
* Huanghe Dao (黄河道街道)
* Tengfei Lu (腾飞路街道)

Suurkunnat:

* Donggang (东港镇)
* Haigang (海港镇)
* Xigang (西港镇)
* Haiyang (海阳镇)
* Beigang (北港镇)
* Shimenzhai (石门寨镇)
* Zhucaoying (驻操营镇)
* Duzhuang (杜庄镇)
Konity

**Konity** on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin neljän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Konityssä asui 55 asukasta.

## Lähteet
Napraty

**Napraty** on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 138.

## Lähteet
Viktor Kåhlman

**Viktor (Victor) Alexander August Kåhlman** (27. elokuuta 1860 Helsinki – 26. toukokuuta 1944) oli suomalainen toimittaja ja kirjailija. 

Viktor Kåhlman aloitti toimittajanuransa *[[Nya Pressen (1882–1900)|Nya Pressenin]]* kirjeenvaihtajana. Hän työskenteli päätoimittajana *[[Fredrikshamns Tidning]]issä* ja *[[Wasa Tidning (1880–1898)|Wasa Tidningissä]]* vuonna 1888 sekä *[[Östra Finland (1875–1899)|Östra Finlandissa]]* vuosina 1888–1889. Kåhlman toimitti *[[Helsingfors Aftonblad]]ia* vuosina 1894–1895 ja julkaisi pyöräilylehti *Hjulsportenia* vuosina 1895–1899. Hän perusti myös lyhytikäiset urheilulehdet *Frisk Bris* (1899), *Idrott* (1901), *Automobilen* (1906) ja *Motor* (1913). Kåhlman julkaisi yhden ensimmäisistä suomalaisista salapoliisiromaaneista *Det gömda testamentet* vuonna 1914 sekä runoja ja proosaa salanimillä Sven i Österlid ja Jean Sonetten.

Tukholman poliisi pidätti Kåhlmanin vuonna 1906 epäiltynä pankkiryöstöjen suunnittelusta. Helmikuun vallankumouksen jälkeen paljastui, että hän oli toiminut santarmilaitoksen agenttina vuosina 1905–1913.

Taidemaalari Ejnar Kohlmann oli Viktor Kåhlmanin poika.

## Teoksia
Nimellä Viktor Kåhlman:
* *Det gömda testamentet: detektivroman*. Stockholm: Nordiska Förlaget, 1914. 

Nimellä Sven i Österlid:
* *Runor och låtar*. Stockholm: A. Bonnier, 1900.
* *Från ofärdsdagar: skisser och konturer*. Stockholm: Gustafson & Påhlson, 1906.
* *Åbo hus genom tiderna*. Helsingfors, 1937.
* *P. E. Svinhufvud, frihetskämpen*. Helsingfors: Nya svenska förlagsaktiebolaget, 1939.

Nimellä Jean Sonettén:
* *”Vanlig finsk mans” regemente. Ett stycke rimkrönika*. Helsingfors, 1932. Stockholm, 1933.
* *På färdvägar och fästigar. Rimkrönikor från ”Föregångslandet”. 1. Storfolk och småkaxar*. Helsingfors, 1933.

## Lähteet
SMK:n talo

**SMK:n talo** on arkkitehti Jaakko Tähtisen suunnittelema, vuonna 1943 valmistunut liike- ja toimistorakennus, joka sijaitsee Tampereella osoitteessa Hämeenkatu&nbsp;7. Sen rakennutti toimitalokseen Suomen Maanviljelijäin Kauppa eli SMK.

SMK:n talossa on seitsemän maanpäällistä kerrosta, joista ylin on vedetty sisään katulinjasta. Katutasossa ja toisessa kerroksessa on liiketiloja; toimistokerrokset sijoittuvat niiden päälle. Vuoden 2000 asemakaavamuutos teki mahdolliseksi sijoittaa rakennuksen ylimpiin kerroksiin myös asuntoja.

## Arkkitehtuuri ja status
SMK:n talo edustaa tyyliltään funktionalismia, ja se muistuttaa arkkitehtuuriltaan läheistä Voiman taloa (1937). Rakennuksen julkisivu on pääosin sileäksi rapattua seinäpintaa. Yläkulmaa koristaa SMK:n liiketunnus, joka on toteutettu korkokuvana. Alimpien kerrosten ikkunanpielet on verhottu kiiltäväksi hiotulla graniitilla.

Tampereen kaupungin kaavoitusyksikön mukaan SMK:n talo on rakennustaiteen, kulttuurihistorian ja kaupunkikuvan kannalta merkittävä kohde. Talo on suojeltu asemakaavalla vuonna 2000.

## Aikaisempi SMK:n talo
Nykyisen rakennuksen paikalla sijainnut aikaisempi SMK:n talo paloi talvisodan pommituksissa. Tuhoutunut rakennus oli Lambert Pettersonin suunnittelema, 1890-luvun alussa valmistunut yksikerroksinen puutalo. Kauppias G. V. Osonen hankki sen omistukseensa vuonna 1911 ja sijoitti siihen perustamansa *Hämeen Maanviljelijäin Kaupan*. Kun liike myöhemmin laajeni valtakunnalliseksi, sen nimi vaihdettiin *Suomen Maanviljelijäin Kaupaksi*.

## Lähteet
Pirkko Mannolan diskografia

Tämä on Pirkko Mannolan diskografia.

## Studioalbumit

* *On vanha lempi rinnassain* (Euros SIN 1034 • 1986)
* *Kulta-ajan tähdet* (Eurorecords EUROCD 001 • 1997) Brita Koivusen & Vieno Kekkosen kanssa

## Kokoelmat

* *[[16 tähteä – 16 iskelmää]]* (Finndisc • 1975) Kokoelma, eri esittäjiä
* *Pirkko, Brita & Vieno* (Fazer finnlevy BCD 06 • 1989) Kokoelma
* *Maailman paras levy* (Cinderella HELP 8004 • 1990) Kokoelma
* *20 suosikkia: Kuinka rakkaus alkoi* (Fazer Finnlevy 0630–14086-2 • 1996) Kokoelma
* *[[Küsse im Mondschein]]* (Bear Family Records • 1998)

## Singlet

* *Minä rakastan sinua Gabriel / Hopeakuu* (Triola TS 378 • 1958)
* *Suukkopanttileikki / Olen rakastunut* (Triola TS 400 • 1959)
* *Viisi viimeistä minuuttia / Cerasella* (Nor-Disc ND 01 • 1959)
* *Autoajelulla / Ole oma päivin* (Nor-Disc ND 03 • 1960)
* *Onnenpyörä / Sydän ohjaa tietäni* (Nor-Disc ND 04 • 1960)
* *Oi mitkä tunteet / Mua aika opettaa* (Nor-Disc ND 08 • 1960)
* *Kuinka rakkaus alkoi / Kotikaupunkini* (Nor-Disc ND 10 • 1960)
* *On vanha lempi rinnassain / Rakkauden rata* (Nor-Disc ND 12 • 1961)
* *Kumipallo / Sinä et ymmärrä* (Nor-Disc ND 15 • 1961)
* *Leikit vain / Villestäin vain selän näin* (Nor-Disc ND 18 • 1961)
* *Cinderella / Paha poika* (Nor-Disc ND 20 • 1961)
* *Weil es die Liebe so will / Bam-Schi-Bam* (Decca D 19260 • 1961)
* *Maailman paras levy / Rakkaus määräsi niin* (Nor-Disc ND 23 • 1962)
* *Kuu-ukko / Tahdon kaikki kirjeet takaisin* (Nor-Disc ND 24 • 1962) Four Catsien kanssa
* *Tagelang - nächtelang / Ringel Dingel Dickie aus Manhattan* (Decca D 19314 • 1962)
* *Tango keskiyöllä / Vaalea vaakanainen* (Nor-Disc ND 26• 1962)
* *Sen suukko maksaa / Kevättuulella* (Nor-Disc ND 29 • 1962) Four Catsien kanssa
* *Billy-Billy Boy / Der Cowboy-Billy kommt aus Bern* (Decca D 19367 • 1962)
* *Luonas vielä hiukan viipyisin / Sun vien äidin luo* (Nor-Disc ND 31 • 1963) Eino Grönin kanssa
* *Pepino / Viime kesän laulut* (Nor-Disc ND 32 • 1963) Four Catsien kanssa
* *Liebe und Mondschein / Morgen wird unsere Hochzeit sein* (Decca D 19432 • 1963)
* *Tee kaikki tuo uudelleen / Pieni punainen auto* (Nor-Disc ND 37 • 1963) Four Catsien kanssa
* *Johnny pitää mikä lupaa / Nasta mesta* (Nor-Disc ND 39 • 1964)
* *Bzzz Bzzz Bzzz* (Scandia KS 513 • 1964) B-puolella Vieno Kekkonen
* *Loistaa loistaa* (Scandia KS 526 • 1964) B-puolella Kai Lind
* *Eurosihteeri / Valkojoutsen* (Eurorecords EUROCDS 001 • 1997) Brita Koivusen & Vieno Kekkosen kanssa
* *Kulta-ajan tähdet / Miten ois vielä kerran / Pieni sydän* (Eurorecords EUROCDS 003 • 1997) Brita Koivusen & Vieno Kekkosen kanssa

### Pirko Manola & Wyn Hoop

* *Komm ein bißchen näher zu mir her / Mama will dich sehn* (Decca D 19281 • 1962)
* *Küsse im Mondschein / Ukulele-Baby* (Decca D 19347 • 1962)
* *Serenata d'amor / Sieben Tage in der Woche* (Decca D 19389 • 1962)
* *Ich pfeif' auf Gold und Geld / Das groBe Glück* (Decca D 19426 • 1963)
* *Im Frühling / Endlose Reise* (Decca D 19454 • 1963)
Pyykoskenmaa

**Pyykoskenmaa** eli **Isovedenmaa** eli **Pyykoski** on Sastamalan Suodenniemen luoteiskulmassa sijaitseva kylä. Idässä se rajoittuu Peräkunnan kylään, pohjoisessa Ikaaliseen ja Kankaanpäähän ja lännessä ja etelässä Poriin. Pyykoskenmaalla on kaakkoiskulmassaan lyhyt yhteinen raja myös Sävin kylän kanssa.

Pyykoskenmaan pohjoisosassa on Isovesi-niminen järvi, josta hieman yli puolet on sen alueella.

Suodenniemeltä Kankaanpäähän johtava Kankaanpääntie (yhdystie 13083) kulkee Pyykoskenmaan halki. Kylästä on matkaa Kankaanpään keskustaan 22 kilometriä, Sastamalan keskustaan noin 50 kilometriä ja Tampereelle ja Poriin noin 75 kilometriä.

## Pyykoskenmaan historiaa

Pyykoskenmaan alue oli pitkään ilman vakituista asutusta olevaa erämaata. Vielä 1800-luvun alussa ympäröivien kylien asukkaat käyttivät aluetta karjan laitumena ja puunottoon. Vuonna 1831 tehdyn kartoituksen mukaan Pyykoskenmaan alueeksi mitattiin 5450 tynnyrinalaa. Alueen todettiin muodostuvan enimmäkseen metsästä ja joutomaasta, mutta siellä oli jo kuusi pientä uudistilaa. Nämä ensimmäiset tilat oli perustettu joko luvatta tai suullisesti tehdyn sopimuksen nojalla ja asukkaat uhattiin häätää, mutta lopulta he saivat luvan asettua tälle kruununmaaksi otetulle alueelle.

1800-luvun puoliväliin mennessä Pyykoskenmaan kylässä oli seitsemän taloa: Nisukoski (RNo 1), Majavesi (RNo 2), Pyykoski (RNo 3), Kivelä (RNo 4), Järvenpää (RNo 5), Isovesi (RNo 6) ja Kakkurilammi (RNo 7). Pian kylän etelä- ja länsiosat siirrettiin Suodenniemen pitäjästä Lavian osaksi ja liitettiin Aluskylän ja Niemen kyliin, jolloin taloista enää kolme eli Järvenpää (uusi RNo 1), Isovesi (uusi RNo 2) ja Kakkurilammi (uusi RNo 3) jäivät kooltaan supistuneen Pyykoskenmaan alueelle.

## Pyykoskenmaa tänään

Pyykoskenmaan väkiluku on ajan mittaan pienentynyt, kuten muillakin haja-asutusalueilla on käynyt. Kylässä viljellään edelleen maata, minkä lisäksi sen metsiä käytetään metsätaloustarkoituksiin.

## Lähteet

## Aiheesta muualla
*Pyykoskenmaata koskevia aineistoja Suodenniemen Topoteekissa
Vulpes vulpes japonica

**Vulpes vulpes japonica** on Japanin Honshūn, Shikokun ja Kyūshūn saarilla tavattava ketun alalaji. Kettua () pidetään Japanissa elinvoimaisena lajina ja se esiintyy paikallisessa kansanperinteessä.

## Koko ja ulkonäkö

Alalajin *V. v. japonica* urokset ovat hieman naaraita kookkaampia. Urosten paino on 4.4–6,6&nbsp;kg kg ja naaraiden 3,3–6&nbsp;kg. Urosten ruumiinpituus on 55,5–70&nbsp;cm ja naaraiden 51,5–67&nbsp;cm. Korkeus on 32,2–42,3&nbsp;cm. Jalat ovat pitkät ja hoikat. Turkin väritys vaihtelee okraisesta punertavaan. Pennut ovat ruskeita tai mustia. Kaula ja rinta ovat valkoisia. Ruumiin alapuoli on valkoinen tai harmaa. Päässä kuono on kapea ja terävä. Ylähuuli on valkoinen. Korvat ovat takaa mustat. Häntä on pitkä ja tuuhea, sekä hännänpää valkoinen.

## Levinneisyys ja elinympäristö
*V. v. japonican* levinneisyysalue käsittää Japanin pääsaarista Honshūn, Shikokun ja Kyūshūn. Hokkaidōlla tavataan toista alalajia *V. v. schrencki*. Hokkaidōn ja Honshūn välinen Tsugarunsalmi muodostaa niin sanotun eliömaantieteellisen Blakiston-linjan.

Ketun elinympäristö Japanissa käsittää esimerkiksi ruohikoita ja jokien varsia. Ne välttelevät yleensä metsiä ja jyrkänteitä.

## Elintavat

*V. v. japonica* esiintyy yleensä yksin tai yksiavoisina pareina. Ne ovat yleensä aktiivisia hämärän laskeudutta ja Kyūshūlla tyypillisen reviirin koko on 2,8–6,3&nbsp;km². Tärkein yksittäinen saaliseläin on japaninruohomyyrä. Muita ravinnonlähteitä ovat japaninmetsähiiri, japaninpikkuhiiri, japaninhirven raadot, sekä ihmisen toiminnasta syntyvät ravinnonlähteet.

Japanissa ketut lisääntyvät marraskuusta tammikuuhun. Pentuja on tavallisesti kerrallaan 3–4. Pennut kasvatetaan pesäkoiloissa. Pesäkololla voi olla syvyyttä 50–100&nbsp;cm. Pennut alkavat seurata emoaan ulos pesästä noin 45–60 päivän ikäisinä ja alkavat hankkia omaa ravintoaan itsenäisesti 3–4 kuukauden ikäisinä. Sukukypsuiksi ne kasvavat 12 kuukauden ikäisinä.

## Uhat, suojelu ja ihminen
Kettua pidetään Japanissa elinvoimaisena lajina. Kettu eli *kitsune* esiintyy japanilaisessa kansanperinteessä. Šintolaisuudessa sitä pidetään lähettiläänä, jonka tarkoitus on varmistaa, että maanviljelijät uhraavat riisin jumalalle. Tarinoissa siitä pidetään usein pahanilkisenä ja kettu pystyy muuttamaan muotoaan ihmisten kiusaksi.

## Lähteet
Udo Ulfkotte

**Udo Ulfkotte** (20. tammikuuta 1960 – 13. tammikuuta 2017) oli saksalainen toimittaja, joka esitti väitteen, että kaikkien toimittajien ja johtavien uutislehtien julkaiseman materiaalin alkuperänä ovat CIA, muut läntiset tiedustelupalvelut ja propagandajärjestöt. Hän oli päivälehti Frankfurter Allgemeine Zeitungin apulaispäätoimittaja aina vuoteen 2003. Vuodesta 1997 alkaen hän ehti julkaista tusinan kirjoja populistisista aiheista ennen kuolemaansa.
Yanshan

**Yanshan** (kiinan kieli: 燕山) on merkittävä vuorijono Kiinan pohjoisosan tasangon pohjoispuolella, pääasiassa Hebein maakunnassa. Jonon korkeus vaihtelee 400 ja 1 000 metrin välillä. Päävuori Wuling on 2 116 metriä merenpinnan yläpuolella.

## Lähteet
Kobiela

**Kobiela** on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Kylä sijaitsee noin viiden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kobielassa asui 177 asukasta.

## Lähteet
Mario’s Game Gallery

**Mario's Game Gallery**, myöhemmin uudelleenjulkaisuna **Mario's FUNdamentals**, on Presage Software, Inc.:n kehittämä ja Interplay Entertainmentin julkaisema videopeli. Se julkaistiin vuonna 1995 MS-DOS:ille ja myöhemmin vuonna 1998 Windowsille. Peli julkaistiin vain Yhdysvalloissa. Peli oli ensimmäinen, jossa Charles Martinet toimi Marion ääninäyttelijänä.

## Pelaaminen
Peli on kokoelma viidestä eri pelistä, joita pelaaja voi pelata Mariota vastaan.

Pelit ovat:

* tammi
* kalastus
* domino
* backgammon
* yatzy

## Lähteet
https://www.mariowiki.com/Mario%27s_FUNdamentals
Shadow Warrior (vuoden 2013 videopeli)

**Shadow Warrior** on Flying Wild Hogin kehittämä ja Devolver Digitalin julkaisema ensimmäisen persoonan ammuntapeli. Peli julkaistiin 26. syyskuuta 2013 Microsoft Windowsille, macOS:lle, Linuxille, PlayStation 4:lle sekä Xbox Onelle. Se on uusintaversio samannimisestä vuoden 1997 pelistä, jonka on kehittänyt 3D Realms ja julkaissut GT Interactive. 

*Shadow Warrior* sisältää saman päähenkilön Lo Wangin kuten vuoden 1997 pelissä.

*Shadow Warriorille* julkaistiin jatko-osa *[[Shadow Warrior 2]]* vuonna 2016.

## Lähteet

## Aiheesta muualla
*''Shadow Warriorin'' viralliset kotisivut
Super Mario Maker for Nintendo 3DS

**Super Mario Maker for Nintendo 3DS** on Nintendo EPD:n kehittämä ja Nintendon julkaisema videopeli. Se julkaistiin joulukuussa 2016. Peli on uudelleenjulkaisu Super Mario Makerista Nintendo 3DS -konsolille.

## Muutokset
Peliin tehtiin paljon muutoksia Wii U -versioon nähden. Suuri osa kenttäelementeistä on saatavilla alusta alkaen.

Pelissä on uusi pelitila nimeltä Super Mario Challenge, jossa pelaajan pitää pelata läpi 100 kenttää 19 maailmassa.

## Lähteet
https://pelaaja.fi/arvostelut/super-mario-maker-for-nintendo-3ds
Flying Wild Hog

**Flying Wild Hog** on puolalainen pelitalo, joka perustettiin vuonna 2009 Varsovassa. Pelitalon toimipaikat sijaitsevat Varsovassa, Rzeszówissa sekä Krakovassa. 

Vuonna 2020 THQ Nordic hankki yhtiön omistamansa Koch Median kautta.

## Pelit

## Lähteet
Prahlad Singh Patel

**Prahlad Singh Patel** (s. 28. kesäkuuta 1960) on intialainen poliitikko, joka on toiminut vuodesta 2019 alkaen maansa turismista- ja kulttuurista vastaavana valtioministerinä. Hänet valittiin Lok Sabhaan ensimmäisen kerran vuonna 1989, nykyisin hän istuu viidettä kauttaan vuodesta 2019.

Patelin poliittinen ura alkoi vuonna 1980 Jabalpurin yliopiston opiskelijajärjestön puheenjohtajana. Samalla vuosikymmenellä hän vaikutti Intian kansanpuolueen nuorisojärjestön Madhya Pradeshin paikallisosastossa. Nuorisojärjestössä hän yleni aluksi piirikunnan puheenjohtajaksi vuonna 1982. Vuosina 1986–1990 hän toimi järjestön sihteerinä. Hänet valittiin Lok Sabhaan 1989 Uma Bhartin avustuksella. Vuonna 2003 hänet valittiin Atal Bihari Vajpayeen hallituksen apulaishiiliministeriksi. Hän erosi puolueestaan vuotta myöhemmin pettyneenä siihen, että Bhartia ei valittu uudelleen Madhya Pradeshin pääministeriksi. Hän liittyi Bhartin johtamaan Bharatiya Jan Shakti Partyyn, kunnes palasi kansanpuolueen jäseneksi 2009.

Patel on erittäin uskonnollinen hindu. Hän noudattaa kasvisruokavaliota ja on suorittanut Narmada Parikrama -pyhiinvaellusrituaalin kahdesti kiertämällä hindujen pyhänä pitämä Narmadajoen ympäri.

## Lähteet

## Aiheesta muualla
* Prahlad Singh Patel Lok Sabhan sivuilla
One Hour One Life

**One Hour One Life** on Jason Rohrerin kehittämä massiivimoninpeli ja selviytymispeli, joka on julkaistu vuonna . 

Peli on avoimen lähdekoodin videopeli.

## Pelaaminen
Pelin aluksi pelaajalle arvotaan pelihahmo, joka voi elää pelin maailmassa korkeintaan 60 minuuttia. Yksi minuutti oikeassa elämässä vastaa pelissä yhtä vuotta. Pelin tarkoitus on pitää pelihahmo hengissä ja rakentaa yhteiskunta yhdessä muiden pelaajien kanssa. Helmikuussa 2018 peli oli ostettavissa vain sen omien verkkosivujen kautta, mutta marraskuussa 2018 peli tuli saataville myös Steamiin.

Pelaaja syntyy joko vauvana, jonka äidin pelihahmoa ohjaa toinen pelaaja, tai nuorena naisena, mikäli vauvoja on pelissä jo liian paljon. 

Yksi minuutti oikeassa elämässä vastaa yhtä vuotta pelin ajassa. Ensimmäisen kolmen elinvuotensa ajan pelaaja ei voi käyttää pelin sisäisiä tavaroita, vaan hän on muiden pelaajien avun varassa. Syntyessään pelaaja voi puhua kerrallaan vain yhden kirjaimen: kirjainten määrä kasvaa yhdellä jokaisen elinvuoden myötä. Pelihahmon nälkäisyyttä kuvaa palkki, jonka koko kasvaa ikävuoteen 18 asti ja pienenee pelaajan täytettyä 40 vuotta. Pelaaja voi kuolla joko nälkään, villieläimen puremaan tai vanhuuteen 60 vuoden iän saavutettuaan. Pelaajat voivat myös tappaa toisiaan. Kuolema on pelissä lopullinen, ja kuoltuaan pelaaja syntyy uudelleen joko nuorena naisena tai vauvana toiselle pelin valitsemalle pelaajalle.

Pelissä on yli 2600 tavaraa, jotka pelaaja voi valmistaa. Tavaroiden valmistus on selviytymisen kannalta välttämätöntä, sillä luonnossa olevat ruokavarat ovat rajoitetut.

Ainut ero miesten ja naisten välillä pelissä on, että naiset voivat synnyttää lapsia ikävuosien 14–39 välillä.

## Lähteet
Shadow Warrior (pelisarja)

**Shadow Warrior** on ensimmäisen persoonan ammuntapelisarja, jonka osat keskittyvät demoneita vastaan taistelevan nykyaikaisen ninjan Lo Wangin urotöihin. Alkuperäinen pelisarja koostuu yhdestä pelistä, 3D Realmsin kehittämästä ja GT Interactiven julkaisemasta *[[Shadow Warrior]]ista* (1997) ja sen kahdesta eri pelitalon kehittämästä lisäosasta *[[Shadow Warrior: Twin Dragon|Twin Dragon]]* (1998) ja *[[Shadow Warrior: Wanton Destruction|Wanton Destruction]]* (2005). Pelisarja käynnistyi uudelleen vuonna 2013, kun Flying Wild Hogin kehittämä ja Devolver Digitalin peli *[[Shadow Warrior (vuoden 2013 videopeli)|Shadow Warrior]]* julkaistiin. Kyseinen peli on saanut jatko-osan *[[Shadow Warrior 2]]* vuonna 2016.

## Pelit
**[[Shadow Warrior]]* (1997)
**[[Shadow Warrior: Twin Dragon]]* (1998)
**[[Shadow Warrior: Wanton Destruction]]* (2005)
**[[Shadow Warrior (vuoden 2013 videopeli)|Shadow Warrior]]* (2013)
**[[Shadow Warrior 2]]* (2016)
**[[Shadow Warrior 3]]* (2022)

## Lähteet
Rokitnik

**Rokitnik** on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Se sijaitsee 2,3 kilometrin päässä kunnan hallintokeskuksesta Kiwitystä. Vuoden 2011 väestönlaskennassa kylän väkiluku oli 128.

## Lähteet
Kierwiny

**Kierwiny** on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin viiden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kierwinyssä asui 255 asukasta.

## Lähteet
Kang Kyung-wha

**Kang Kyung-wha** (s. 7. huhtikuuta 1955) on eteläkorealainen poliitikko. Hän on ensimmäinen nainen, joka on nimitetty Etelä-Korean ulkoministeriksi sekä ensimmäinen Etelä-Korean ulkoministeri, joka on vieraillut Pjongjangissa Pohjois-Koreassa. Hän on väitellyt tohtoriksi Massachusettsin yliopistossa tiedotusopin alalta. Kang Kyung-wha toimi Yhdistyneiden kansakuntien apulaisihmisoikeusvaltuutettuna (*Deputy High Commissioner for Human Rights*) vuosina 2007–2013 sekä humanitaarisesta avusta vastaavana apulaispääsihteerinä vuosina 2013–2016.

## Lähteet

## Aiheesta muualla
*Kang Kyung-wha BBC:n haastattelussa 15.3.2020 BBC.
Maków (Warmia-Masurian voivodikunta)

**Maków** on *osada* (eräänlainen hyvin pieni asutuskeskittymätyyppi) Klutajnyn kylässä Kiwityn kunnassa Lidzbarkin piirikunnassa Puolassa. Maków sijaitsee noin 11 kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Makówissa asui 67 asukasta.

## Lähteet
Bartniki

**Bartniki** on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin 13 kilometrin päässä Lidzbark Warmińskin kaupungista. Vuoden 2011 väestönlaskennan mukaan Bartnikissa asui 89 asukasta.

## Lähteet
Kiwity (kylä)

**Kiwity** on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Se on Kiwityn kunnan hallintokeskus. Kylässä asui vuoden 2011 väestönlaskennan mukaan 409 asukasta.

## Lähteet
Changli

**Changli** () on piirikunta Qinhuangdaon prefektuuritason kaupungissa joka on Hebein maakunnassa Kiinassa.

Changlin piirikunta hallinnoi 11 suurkuntaa ja viittä maalaiskuntaa.

Suurkunnat:

* Changli (昌黎镇)
* Jing'an (靖安镇)
* Anshan (安山镇)
* Longjiadian (龙家店镇)
* Nijing (泥井镇)
* Dapuhe (大蒲河镇)
* Xinji (新集镇)
* Liutaizhuang (刘台庄镇)
* Ruhe (茹荷镇)
* Zhugezhuang (朱各庄镇)
* Huangtianzhuang (荒佃庄镇)

Maalaiskunnat:

* Tuanlin (团林乡)
* Getiaogang (葛条港乡)
* Matuodian (马坨店乡)
* Liangshan (两山乡)
* Shilipu (十里铺乡)
Kock (kunta)

**Kock** on kunta Lubartówin piirikunnassa Lublinin voivodikunnassa Puolan itäosassa. Sen hallintokeskus on Kockin kaupunki.

Vuoden 2019 arvion mukaan kunnan asukasluku oli 6&nbsp;349 ja pinta-ala 101 neliökilometriä. Asukkaista 17,6 prosenttia oli 0–17-vuotiaita, 65,1 prosenttia 18–64-vuotiaita ja 17,2 prosenttia yli 64-vuotiaita.

Kockin kunnassa on yksi kaupunki, Kock. Kunnan kylät ovat Annopol, Annówka, Białobrzegi, Białobrzegi-Kolonia, Bożniewice, Górka, Lipniak, Poizdów, Poizdów-Kolonia, Ruska Wieś, Talczyn, Talczyn-Kolonia, Wygnanka ja Zakalew.

## Lähteet
Talczyn

**Talczyn** on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kuuden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Talczynissä asui 617 asukasta.

## Lähteet
Lulong

**Lulong** () on piirikunta Qinhuangdaon prefektuuritason kaupungissa joka on Hebein maakunnassa Kiinassa.

Lulongin piirikunta hallinnoi kuutta suurkuntaa ja kuutta maalaiskuntaa.

Suurkunnat:

* Lulong (卢龙镇), Panzhuang (潘庄镇), Yanheying (燕河营镇), Shuangwang (双望镇), Liutiangezhuang (刘田各庄镇) ja Shimen (石门镇)

Maalaiskunnat:

* Xiazhai (下寨乡), Liujiaying (刘家营乡), Chenguantun (陈官屯乡), Yinzhuang (印庄乡), Gebo (蛤泊乡) ja Mujing (木井乡)
Tolniki Wielkie

**Tolniki Wielkie** on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 201.

## Lähteet
Czarny Kierz

**Czarny Kierz** on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin yhdeksän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan kylässä asui 148 asukasta.

## Lähteet
Anping

**Anping** (kiinan kieli: 安平; pinyin: Ānpíng) on piirikunta Hengshuin prefektuuritason kaupungissa joka on Hebein maakunnassa Kiinassa.

Anpingin piirikunta hallinnoi kolmea suurkuntaa ja viittä maalaiskuntaa.

Suurkunnat:

* Anping (安平镇), Madian (马店镇) ja Nanwangzhuang (南王庄镇)

Maalaiskunnat:

* Dahezhuang (大何庄乡), Chengyouzi (程油子乡), Xiliangwa (西两洼乡), Daziwen (大子文乡) ja Donghuangcheng (东黄城乡)
Fucheng

**Fucheng** (kiinan kieli perinteinen:阜城縣; yksinkertaistettu: 阜城县; pinyin: Fùchéng Xiàn) on piirikunta Hengshuin prefektuuritason kaupungissa joka on Hebein maakunnassa Kiinassa. 

Piirikunnan väkiluku oli 343 500 joulukuussa 2017.

Fuchengin piirikunta hallinnoi viittä suurkuntaa ja viittä maalaiskuntaa.

Suurkunnat:

* Fucheng (阜城镇), Gucheng (古城镇), Matou (码头镇), Xiakou (霞口镇) ja Cuijiamiao (崔家庙镇)

Maalaiskunnat:

* Manhe (漫河乡), Jianqiao (建桥乡), Jiangfang (蒋坊乡), Dabai (大白乡) ja Wangji (王集乡)

## Lähteet
Lipniak

**Lipniak** on pieni kylä Kockin kunnassa Lubartówin piirikunnassa Lublinin voivodikunnassa Puolan eteläosassa. Vuoden 2011 väestönlaskennan mukaan siellä asui 85 asukasta.

## Lähteet
Wygnanka

**Wygnanka** on kylä Kockin kunnassa Lubartówin piirikunnassa Lublinin voivodikunnassa Puolan itäosassa. Vuoden 2011 väestönlaskennan mukaan Wygnankassa asui 147 asukasta.

## Lähteet
Jingin piirikunta

**Jingin piirikunta** eli **Jingxian** (kiinan kieli perinteinen: 景縣; yksinkertaistettu: 景县; pinyin: Jǐng Xiàn) on piirikunta Hengshuin prefektuuritason kaupungissa joka on Hebein maakunnassa Kiinassa.

Piirikunnan väkiluku oli 538 600 joulukuussa 2017.

Jingin piirikunta hallinnoi kymmentä suurkuntaa ja kuutta maalaiskuntaa.

Suurkunnat:

* Jingzhou (景州镇), Longhua (龙华镇), Guangchuan (广川镇), Wangtong (王瞳镇), Jiangheliu (洚河流镇), Anling (安陵镇), Duqiao (杜桥镇), Wangqiansi (王谦寺镇), Beiliuzhi (北留智镇) ja Liuzhimiao (留智庙镇)

Maalaiskunnat:

* Liuji (刘集乡), Lianzhen (连镇乡), Liangji (梁集乡), Wencheng (温城乡), Houliumingfu (后留名府乡) ja Qinglan (青兰乡)

## Lähteet
Wulingvuori

**Wulingvuori** () on vuori Miyunin piirikunnassa Pekingissä Kiinassa. Se on Yanshan-vuoriston päähuippu.

Vuoren keskilämpötila on 7,9 astetta celsiusta. Korkeus on 2 116 metriä.

## Lähteet
Bożniewice

**Bożniewice** on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kahdeksan kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan kylässä asui 97 asukasta.

## Lähteet
Gucheng

**Gucheng** (, kirjaimellisesti "vanha kaupunki") on piirikunta Hengshuin prefektuuritason kaupungissa joka on Hebein maakunnassa Kiinassa.

Piirikunnan väkiluku oli 498 300 joulukuussa 2017.

Guchengin piirikunta hallinnoi yhdeksää suurkuntaa ja neljää maalaiskuntaa.

Suurkunnat:

* Zhengjiakou (郑家口镇), Xiazhuang (夏庄镇), Qinghan (青罕镇), Gucheng (故城镇), Wuguanzhai (武官寨镇), Raoyangdian (饶阳店镇), Juntun (军屯镇), Jianguo (建国镇) ja Xibantun (西半屯镇)

Maalaiskunnat:

* Xinzhuang (辛庄乡), Lilao (里老乡), Fangzhuang (房庄乡) ja Sanlang (三朗乡)

## Lähteet
Talczyn-Kolonia

**Talczyn-Kolonia** on kylä Kockin kunnassa Lubartówin piirikunnassa, Lublinin voivodikunnassa Puolassa. Kylä sijaitsee Puolan itäisessä osassa.
Miaofengvuori

**Miaofengvuori** (kiinan kieli: 妙峰山; pinyin: Miàofēng Shān) on vuori Pekingissä Kiinassa. Se kuuluu Läntisiin vuoriin.

Vuoren korkeus on 1 291 metriä.

## Lähteet
Changli (suurkunta)

**Changli** () on suurkunta samannimisessä kaupunkipiirissä Qinhuangdaon prefektuuritason kaupungissa on Hebein maakunnassa Kiinassa.

Pinta-ala on 87,13 neliökilometriä. Väkiluku vuonna 2017 oli 119 731. Changlin postinumero on 066600.

## Lähteet
* 昌黎镇
Czaplów

**Czaplów** on kylä Bielinyn kunnassa Puolassa. Se sijaitsee noin 1,5 kilometrin päässä kunnan hallintokeskuksesta, Bielinyn kylästä.

Czaplówin väkiluku oli 536 vuoden 2011 väestönlaskennassa. Asukkaista 51,3 prosenttia oli naispuolisia ja 48,7 miespuolisia. Alle 18-vuotiaat muodostivat 19,8 prosenttia kylän väestöstä, työikäiset 67,9 prosenttia ja eläkeläiset 12,3 prosenttia. Bielinyn kunnan asukkaista 5,3 prosenttia asuu Czaplówissa.

## Lähteet
Porąbki

**Porąbki** on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Bielinyn kunnan hallintokeskuksesta, Bielinyn kylästä. Porąbkissa asui vuoden 2011 väestönlaskennan mukaan 701 asukasta.

## Lähteet
Runkosepikkä

**Runkosepikkä** (*Xylophilus corticalis*) on sepiköiden (Eucnemidae) heimoon kuuluva kovakuoriaislaji. Runkosepikän tieteellinen lajinimi *corticalis* tulee latinan kielestä ja merkitsee puun kuoreen liittyvää. Runkosepikkä on kiiltävä, lähes karvaton ja 3–5,5 millimetrin mittainen. Sen värityksessä on mustaa ja punaista. Lajin levinneisyysalue kattaa alueita Italiasta ja Espanjan pohjoisosasta aina Venäjän keskiosiin asti. Kansainvälinen luonnonsuojeluliitto IUCN luokittelee runkosepikän maailmanlaajuisella tasolla elinvoimaiseksi lajiksi. Suomessa lajista on vain yksi varmistettu havainto Asikkalasta 1980-luvulta. Se luokitellaankin maassa alueellisesti erittäin uhanalaiseksi. Sen elintavat tunnetaan huonosti.

## Lähteet

## Aiheesta muualla
*Laji.fi: Runkosepikkä (''Xylophilus corticalis'')
*Inventaire National du Patrimoine Naturel (INPN): Xylophilus corticalis
Koronaviruspandemia Andorrassa

**Koronaviruspandemia Andorrassa** on osa maailmanlaajuista SARS-CoV-2-koronaviruksen levittäytymistä. Andorrassa on 5. helmikuuta 2022 mennessä vahvistettu yhteensä 36&nbsp;599 tapausta, joista 2&nbsp;229 oli aktiivisia, 34&nbsp;223 parantuneita ja 14 sairaalahoidossa. Yhteensä 147 ihmistä on kuollut koronavirukseen liittyen.

Andorra vahvisti ensimmäisen koronavirustapauksensa 2. maaliskuuta 2020. Kyseessä oli 20-vuotias matkaltaan Milanosta palannut mies. 4. helmikuuta 2022 Andorrassa oli eniten tartuntoja suhteessa väkilukuun koko maailmassa: peräti 47,2 prosenttia koko väestöstä oli saanut tartunnan. Kuolleita oli kuitenkin suhteellisen vähän.

## Lähteet
Makkonen (kylä)

**Makkonen** eli **Makkoinen**, , on kylä Sastamalan Suodenniemellä. Kylä rajautuu idässä Lahdenperän kylään, lännessä Taipaleen kylään ja etelässä mouhijärveläisen Selkeen kylän maihin. Kylän rajoilla on myös Mouhijärven Hyynilän ja Murron kylien vanhoja ulkopalstoja. Lähes kolmionmuotoisen kylän kaakkoinen rajapiste on Jylhänkivellä ja lounainen Pakkokivellä.

Taipaleen kylästä tuleva Lemmetynperäntie (yhdystie 13079) ja Lahdenperästä Mouhijärvelle johtava Lahdenperäntie (yhdystie 13085) kohtaavat Makkosessa. Makkosen kylästä on matkaa Tampereelle noin 60 kilometriä ja Poriin noin 70 kilometriä.

## Makkosen historiaa

Makkosen alueella on ollut ihmisiä jo kivikaudella, sillä sieltä tunnetaan kaksi kivikautista asuinpaikkaa, Ikamo ja Majamaa.

Makkosen kylä sai alkunsa, kun Selkeen säterikartanon sepälle Esko Matinpojalle osoitettiin torpan paikka Selkeen mailta Märkäjärveen pistävältä niemeltä, joka nykyisin on kannas Makkosselän ja Alisen Maajärven välissä. Torppa lienee Suodenniemen alueen vanhin, sillä se on ilmeisesti ollut olemassa jo ennen vuotta 1650. Henkikirjaan se merkittiin ensimmäistä kertaa vuonna 1656.

Savolaisperäisen nimen omanneen Esko Matinpoika Makkosen sukujuuria on usein pohdittu ja Juhani Piilonen arvelee, että hän on kenties ollut Ruoveden Pohjaslahdelle vuonna 1536 asettuneen Paavali Makkosen jälkipolvea.

Kun ruotujakoinen armeija perustettiin ja Selkeestä tuli Kuninkaallisen Porin rykmentin everstin virkatalo, erottiin Makkonen itsenäiseksi tilaksi. Ison reduktion yhteydessä siitä muodostettiin yksinäistalo, eli erillinen yhden talon kylä.

Makkosen maalle perustettiin ruotusotilastorppa 1700-luvulla, mutta se jäi asumattomaksi ja talon asukkaat ottivat sen viljelykset omaan käyttöönsä. Niiden käytöstä maksettiin ruotusotilaalle pieni korvaus.

Vielä vuoden 1851 kihlakunnankartassa Makkonen on merkitty Mouhijärveen kuuluvaksi, mutta myöhemmin se siirrettiin osaksi Suodenniemeä.

## Makkonen tänään

Makkosen kylässä harjoitetaan tavanomaisia maatalousammatteja, minkä lisäksi alueella on jonkin verran kesäasuntoja. Makkosessa sijaitsee myös Lahdenperän rantasauna ja sen yhteydessä oleva uimaranta.

## Lähteet

## Aiheesta muualla

* Makkoseen liittyviä aineistoja Suodenniemen Topoteekissa
Ekkehard

**Ekkehard** on saksalainen etunimi, josta on runsaasti muunnelmia, muun muassa **Eckehard** ja **Ekkehart.**

## Munkkeja
Ekkehard on useiden St. Gallenin munkkien nimi:
* Ekkehard I (k. 973), luostarin dekaani
* Ekkehard II (k. 990), Mainzin tuomiorovasti
:: Kuvaus Joseph Victor von Scheffelin romaanin *[[Ekkehard (romaani)|Ekkehard]]* (1855) päähenkilöstä perustuu näihin kahteen Ekkehartiin
* Ekkehard IV (n. 980 – n. 1069)

## Etunimi
* Ekkehard Fasser (1952–2021), sveitsiläinen rattikelkkailija
* Eckehard Pietzsch (s. 1939), Itä-Saksaa edustanut lentopalloilija
Isabelle Adjanin filmografia ja teatteriesiintymiset

Tämä on luettelo elokuvista, televisioelokuvista, lyhytelokuvista, televisiosarjoista ja teatteriesityksistä, joissa Isabelle Adjani on näytellyt.

## Elokuvat

## Televisioelokuvat

## Lyhytelokuvat

## Televisiosarjat

## Lähteet

* Isabelle Adjani Internet Movie Databasessa (englanniksi)
* Isabelle Adjani NNDB:ssä
* Isabelle Adjani Elonetissä
* Isabelle Adjani AllMoviessa (englanniksi)
Sophie Elkan

**Sophie Elkan** o.s. *Salomon*, kirjailijanimi **Rust Roest**, (3. tammikuuta 1853 Göteborg, Ruotsi – 5. huhtikuuta 1921 Göteborg, Ruotsi) oli ruotsalainen kirjailija.

Elkan avioitui 1872 itseään 19 vuotta vanhemman serkkunsa Nathan Elkanin kanssa. Viiden vuoden kuluttua heille syntyi tytär. Kun Nathan Elkan sairastui tuberkuloosiin, he lähtivät Etelä-Eurooppaan, jossa ilmasto oli parempi. Sekä Nathan Elkan että tytär kuolivat 1879 toisena joulupäivänä tuberkuloosiin Nizzassa. Novellissa *Julvaka* Elkan kuvaa surullista vaihetta.

Elkan ja Selma Lagerlöf tutustuivat 14 vuoden kuluttua. He matkustelivat paljon yhdessä, ja suhteen laadusta on keskusteltu. Suhdetta on pohdittu säilyneiden kirjeiden perusteella.

Elkan aloitti uransa käännöksillä, erityisesti kääntämällä pedagogisia teoksia. Hänen ensimmäinen oma teoksensa oli novellikokoelma *Dur och moll* (1889) nimellä Rust Roest (holl. 'työtön lepo ruostuttaa'). Toinen novellikokoelma *Med sordin* ilmestyi 1891, sitä seurasivat romaanit *Rika flickor* 1893 ja *Säfve, Kurt & kompani* 1894 sekä kolmas novellikokoelma *Skiftande stämningar* 1896. 

Elkanin ensimmäinen omalla nimellään julkaisema teos *John Hall. En historie från det gamla Göteborg* (1899) herätti aiempaa laajempaa kiinnostusta. Tehtyään Selma Lagerlöfin kanssa matkan muun muassa Palestiinaan ja Egyptiin hän jatkoi kirjallista työtään ja julkaisi muun muassa teokset *Drömmen om Österlandet* (1901) ja *I fågelperspektiv* (1901), joka on valikoima aiemmin ilmestyneitä novelleja, sekä kaksiosaisen historiallisen romaanin *Konungen. En sannsaga*, jossa hän kuvaa Kustaa IV Aadolfin traagista elämänkohtaloa. Sen jatkoksi ilmestyi *Konungen. I landsflykt* (1906). Historiallinen romaani *Anckarström* ilmestyi 1910, ja historiallinen näytelmä *Hermelin och purpur* 1913.

## Lähteet

## Aiheesta muualla
Jasper (Texas)

**Jasper** on kaupunki Texasin osavaltiossa Yhdysvalloissa. Sen väkiluku oli vuoden  väestönlaskennassa 6&nbsp;884. Jasper on Jasperin piirikunnan hallintokeskus.

## Väestö
Kaupungin asukkaista 54 prosenttia on afroamerikkalaisia, 37,3 prosenttia valkoisia ja 5,91 prosenttia latinalaisamerikkalaisia. 98,7 prosenttia asukkaista on Yhdysvaltain kansalaisia. Kaupungin väestön keski-ikä on 34,3 vuotta.

## Kuvia kaupungista

Tiedosto:Jasper County Courthouse.JPG|Piirikunnan oikeustalo Jasperissa.
Tiedosto:Downtown Jasper Texas 100 Block East Lamar 2018.jpg|Kaupungin keskustaa.
Tiedosto:BlakeBeatyOrtonHouse1 (1 of 1).jpg|Blake-Beaty-Ortonin talo Jasperissa.


## Lähteet
### Viitteet

## Aiheesta muualla

* Kaupungin kotisivut